यह शोध-प्रबंध डॉ. नवलकिशोर, पूर्व प्रोफेसर एवं अध्यक्ष, हिन्दी विभाग, मोहनलाल सुखाड़िया विश्वविद्यालय, उदयपुर के निर्देशन में लिखा गया है। इस शोधकार्य में गुरुवर डॉ. नवलकिशोर जी के मुझ पर सदैव रहने वाले वरदहस्त के लिए मैं उनकी हृदय से कृतज्ञ हूँ। इस शोध-कार्य में सभी स्तरों पर हर प्रकार की मदद एवं उत्साहवर्धन के लिए मैं पल्लव एवं उनकी मम्मी चन्द्रकान्ता जी नन्दवाना की बहुत-बहुत आभारी हूँ। इसके अलावा मुझे अपने माता-पिता, भाई-भाभी कपिल-मीनू और भतीजे अथर्व के इस शोधकार्य को समय पर पूरा करने में सहयोग मिला, जिसका आभार व्यक्त करना एक औपचारिकता ही होगी। मेरे समस्त परिवार, मित्रों एवं कार्यालय-स्टाफ की शुभकामनाओं के लिए भी मैं उनकी हार्दिक आभारी हूँ। अन्त में, दिनकर पर पूर्व में लिखी गई पुस्तकों के लेखकों और प्रकाशिकों का भी आभार, जिनका प्रत्यक्ष-अप्रत्यक्ष सहयोग इस शोधग्रंथ में मिला है।